L 305/42 De Europæiske Fællesskabers Tidende 8. 11. 97 RÅDETS DIREKTIV 97/62/EF af 27. oktober 1997 om tilpasning til den tekniske og videnskabelige udvikling af Rådets direktiv 92/43/EØF om bevaring af naturtyper samt vilde dyr og planter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/43/EØF ()), særlig artikel 19, stk. 1, under henvisning til forslag fra Kommissionen, og ud fra følgende betragtninger: Bilag I og II til direktiv 92/43/EØF bør tilpasses med henblik på en ajourføring af bestemte naturtyper og bestemte arter på baggrund af den tekniske og videnska- belige udvikling; vejledningen i fortolkning af naturtyper i Den Europæiske Union (version EUR 15 af april 1996) indeholder de nye NATURA 2000-koder til identifikation af de enkelte naturtyper; i bilag I til direktiv 92/43/EØF bør henvis- ninger til CORINE-koder erstattes med henvisninger til NATURA 2000-koder — UDSTEDT FØLGENDE DIREKTIV: Artikel 1 Bilag I og II til direktiv 92/43/EØF erstattes med teksten i bilaget til dette direktiv. Artikel 2 Medlemsstaterne sætter de nødvendige love og admini- strative bestemmelser i kraft for at efterkomme dette (') EFT L 206 af 22. 7. 1992, s. 7. Direktivet er ændret ved tiltræ- delsesakten af 1994. direktiv inden den 31. december 1997. De underretter straks Kommissionen herom. Når medlemsstaterne vedtager de nævnte love og admini- strative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv træder i kraft på tyvendedagen efter offent- liggørelsen i De Europæiske Fællesskabers Tidende. Artikel 4 Dette direktiv er rettet til medlemsstaterne. Udfærdiget i Luxembourg, den 27. oktober 1997. På Rådets vegne R. GOEBBELS Formand